runetrust/blame-folketinget-dk huggingface dataset:
Lene Espersen (KF), 2004-11-18:
De netop indgåede finanslovaftaler indeholder en række nye tiltag på det retspolitiske område til i alt 167 mio. kr. i 2005; nedsættelse af retsafgifterne, elektronisk fodlænke til spiritusbilister og nedbringelse af venterkøen til fængslerne er nogle af disse tiltag.
Karina Adsbøl (DF), 2019-02-26:
Derfor fik Dansk Folkeparti også skrevet ind i aftalen, at et indgreb i selvbestemmelsesretten aldrig må erstatte omsorg og pædagogisk støtte, at de pædagogiske indsatser løbende skal justeres og tilpasses med henblik på at forebygge magtanvendelse, og at formålet med indgrebene ikke må være at erstatte personaleressourcer.
Lars Løkke Rasmussen (M), 2023-12-07:
Tak for det, og tak til forslagsstillerne bag beslutningsforslaget, som jo er relevant, men hvor jeg måske også til en start helt åbent må sige, at det måske heller ikke er verdens bedste form til at håndtere en debat omkring Danmarks position i forhold til det, som vi ser i Mellemøsten aktuelt, al den stund at tingene udvikler sig hurtigt, og at jeg, hvis vi ligesom skulle tilrettelægge vores position via beslutningsforslag og udvalgsbehandlinger, så tror, vi kommer bagud i forhold til bolden.
Ole Birk Olesen (LA), 2017-05-10:
Jeg tror, den allerbedste effekt på det her kommer, når ny teknik og nyt sikkerhedsudstyr er installeret i flere biler, og det vil sige både den teknik, som er indvendigt i bilen, hvor der er airbags osv., men i særlig grad også den nye teknik, som kommer udvendigt på bilen, som registrerer, om der er nogen foran, der har bremset op, så bilen automatisk bremser ned, eller om der er folk til højre, når man skal svinge til højre osv. osv.
Sandy Brinck (S), 2003-05-27:
Det betyder jo altså netop, at alt det, der ligger i dette lovforslag, og det er ikke meget, men den smule, der er af færdselssikkerhedsmæssige initiativer, alt sammen er afhængigt af, at vi tror på, at der sker en opprioritering af politiindsatsen på motorveje.
Torsten Schack Pedersen (V), 2010-05-11:
Der skal lægges en strategi for vækst i små og mellemstore virksomheder, således at vækstbarrierer bekæmpes, og at vilkårene optimeres, og der skal foretages en opfølgning på erhvervspakken for at sikre risikovillig kapital til nye forretningsideer.
Hans Andersen (V), 2006-01-17:
Nu har fru Mette Frederiksen barselorlov, så fru Mette Frederiksen er måske ikke til stede, når det diskuteres, for på spørgsmålet om, hvorvidt man skal beskatte friværdien i egen bolig, svarer fru Mette Frederiksen til Politiken: Ja, måske, hvis nogen kan vise, hvordan vi skal gøre det.
Jann Sjursen (KRF), 1998-05-05:
Der er blevet udvekslet mange sværdslag for og imod fri abort siden da, og på den baggrund synes jeg alligevel - uden at jeg skal svinge mig for højt op under loftet - at jeg vil vove og sige, at det er lidt af en historisk begivenhed, at et så bredt flertal i Folketinget, som tilfældet tilsyneladende er, i dag kan stå bag vedtagelsen af vores forslag, også på baggrund af de forskellige udgangspunkter, vi har.
Kristian Thulesen Dahl (DF), 2003-02-06:
Det må i øvrigt anerkendes, at her jo også er en stor forskel på de to beslutningsforslag, hvor det må være utrolig mærkeligt for befolkningen at opleve, at der er partier herinde, der nu vil argumentere for, at man så kort tid efter, at man har haft en folkeafstemning om euroen, skal bede befolkningen tage stilling en gang til, uden der er skyggen af nyt omkring euroen.
Morten Bødskov (S), 2013-05-07:
Jeg har således bedt om, at man bredt ser på politiets efterforskningsredskaber, strafniveauer, afsoningsvilkår og reglerne for udgang og prøveløsladelse for rocker-bande-medlemmer samt politiets redskaber i øvrigt, herunder reglerne om visitationszoner og også reglerne om zoneforbud.
Mariann Fischer Boel (V), 1998-04-24:
Men jeg vil da acceptere det positive i, at hr. Morten Helveg Petersen gerne vil være med til at diskutere, om reglerne er klare nok, for de resultater, der er kommet ud af den 19. og den 20. almindelige vurdering, giver i hvert fald ikke det fingerpeg, at reglerne er klare nok.
Jan E. Jørgensen (V), 2021-05-07:
En buste af Frederik V smidt i havnen, overgreb og chikane, stress, underskriftsindsamling for rektors afgang; eksemplerne taler deres eget tydelige sprog, men de er også symptomer på noget andet og mere bekymrende, nemlig fraværet af en kompetent ledelse, der sikrer, at der er sammenhæng mellem uddannelsens mål og værdier og det, der så foregår i hverdagen.
Torben Hansen (S), 2002-05-07:
Ja, den klinger jo også hult, for argumentationen går på, at man vil sikre rent drikkevand gennem fortsat reduktion af kvælstof og fosfor og minimering af pesticider osv., men det, der jo netop er vigtigt i pointen med Vandfonden, er, at den går til at løse akutte forureningsproblemer på små vandforsyninger, private brønde og boringer, altså anlæg, der allerede er truet eller er stærkt ramt af forurening.
Lisbeth Bech Poulsen (SF), 2016-11-17:
Det er sundhedsskadeligt, og derfor mener jeg egentlig, at vi skal kigge på nogle af de gode høringssvar, der er kommet, hvor man har sagt, at vi skal tage hensyn til fængselspersonalet, til fanger, der ikke ryger og ikke ønsker at være udsat for røg, men også prøve at finde en praktisk løsning på det her.
Susanne Clemensen (CD), 1998-06-10:
Og det er min opfattelse efter den korte tid, jeg har haft her i Folketinget, at man behandler EU-sagerne meget forskelligt fra udvalg til udvalg, og jeg mener, at det måske er her, vi bør sætte ind med nogle fælles regler i Folketingets forretningsorden for, hvordan udvalgene skal behandle EU-sagerne, for jeg ser, at der er en tendens til, at i de sager, hvor udvalget ikke har en formel beslutningskompetence, behandles de her spørgsmål ikke særlig indgående.
Sanne Bjørn (RV), 2014-05-15:
Således hilser Radikale Venstre regeringens arbejdsgruppes arbejde og den kommende revision af friplejeloven velkommen, for vi er interesserede i en lovgivning, der fungerer for leverandører, for kommuner og for de borgere, der benytter sig af muligheden. Ting, der skulle kigges på, kunne være det åbenlyse, nemlig afregning gennem takstsystemerne, men også en række andre ting, eksempelvis om friplejeboliger kan komme til at tilbyde samme standardydelser som kommunale plejehjem, om friplejeboliger kan komme til at udgøre en del af den kommunale forsyning, om man kunne imødekomme handicappede under værges mulighed for at søge friboligplads osv. Summa summarum bakker Radikale Venstre muligheden for friplejeboliger op og hilser en revision og forbedringer af loven velkommen og kan på den baggrund ikke støtte Enhedslistens forslag.
Dina Raabjerg (KF), 2025-03-20:
Jeg er selv en af dem, som virkelig bruger DR og i øvrigt i særdeleshed vores lokale TV 2-region, som jeg synes er helt fantastisk, og som i øvrigt, i modsætning til hvad jeg faktisk synes vi indimellem oplever med DR, er utrolig nøgtern og objektiv i deres dækning af, hvad der foregår i vores samfund.
Hanne Andersen (S), 2000-05-12:
Hr. Tom Behnke plejer at være en opmærksom lytter, men kan ikke have været det i denne sag, for jeg sagde i hvert fald, at vi gerne samarbejder på tværs af landegrænser, ud over landegrænser til gavn for patienterne, til gavn for de sygdomsgrupper, der har meget få patienter.
Jeppe Kofod (S), 2005-06-02:
Derfor: Er ordføreren enig i, at de sidste 3 års kurs fra den danske regerings side, hvor man har skåret ned i den bilaterale bistand, inklusive Mifrestabistanden til Afrika, skal vendes, og at vi i de kommende år skal bruge mere bistand i Afrika for at vende udviklingen?
Ove Hygum (S), 2001-05-22:
Derudover vil jeg foranlediget af hr. Kristian Jensens opfordring gerne bekræfte, at det, der er magtpåliggende de steder, hvor det overhovedet har været muligt at tydeliggøre det, er at få understreget, at det, der er sigtet med lovforslaget, er at få implementeret regler om delt bevisbyrde.
Benny Engelbrecht (S), 2026-02-24:
Det er en aftale, der er indgået mellem regeringspartierne, SF og Enhedslisten, og en aftale, der bygger på en fælles erkendelse af, at når krisen rammer skævt, skal hjælpen målrettes, så den gavner dem, der har fået mindst hjælp på anden vis.
Ellen Trane Nørby (V), 2018-11-23:
Det har også været sådan, at vi hidtil har sendt donorfolderen ud sammen med sundhedskortet, og måske har det her med, at det er en fysisk pjece, gjort, at den har fået for dårligt fat i forhold til at sikre, at vi også via f.eks. e-Box brugte de muligheder, vi har for digital kommunikation.
Lene Espersen (KF), 2009-03-31:
Til sidst vil jeg sige til hr. Bjarne Laustsen: For så vidt angår den endelige udmøntning og bekendtgørelse, er det selvfølgelig klart, at vi arbejder på højtryk for at få den fuldstændig på plads, men jeg må sige, at nu har vi jo også taget malerarbejde med.
Per Stig Møller (KF), 2000-11-28:
Til denne proces kan Danmark medvirke ved at støtte bestræbelserne på en dialog mellem parterne - og gerne i Danmark, ved ikke i FN at bidrage til nogen ensidig fordømmelse, men støtte generalsekretærens fredsbestræbelser, hvori vi har gode erfaringer med de danske observatører i Hebron, ved desuden inden for EU at arbejde for en europæisk medvirken i fredsprocessen, fordi EU-landene faktisk har forskellige - men tillidsfulde - forhold til de to parter.
Jesper Langballe (DF), 2007-05-22:
Det, som man hører igen og igen, er: Hvorfor kan disse afviste asylansøgere, der sidder i Sandholm og Avnstruplejren, dog ikke komme ud og få et arbejde; hvorfor kan deres børn ikke komme ud i folkeskolen; hvorfor kan de ikke komme til at bo et sted ude hos andre mennesker, når de nu alligevel er her?
Peder Hvelplund (EL), 2025-01-09:
Vi indhentede samtykke fra den specifikke borger og rejste efterfølgende sagen, netop fordi vi ønskede en debat om, hvorvidt det var rimeligt, at en borger ikke kunne få statsborgerskab på grund af kognitive funktionsvanskeligheder, og at det efter vores opfattelse klart var i strid med handicapkonventionen.
Jacob Jensen (V), 2015-12-16:
Jeg tror, jeg har talt om det her på nogenlunde samme måde som i forhold til et spørgsmål, der tidligere kom under andenbehandlingen eller førstebehandlingen, om omprioriteringsbidraget til kommunerne, og der sagde jeg noget i retning af – og det vil jeg gentage – at man jo ikke kan sige, hvis koldt og varmt vand løber sammen, hvor det kolde og det varme vand ender.
Morten Østergaard (RV), 2016-06-01:
Det, man skal, er jo at overveje, hvordan man bedst kan sætte sit præg på den førte politik, og der kan man jo sammenligne tiden under den regering, vi var en del af i de sidste 4 år, hvor vi ofte modtog kritik for, at vi ikke var ambitiøse nok med reformerne, og det folketingsår, der er gået.
Grete Schødts (S), 2000-10-31:
Lovforslag nr. L 55, som vi også behandler samtidig, om forlængelse af sygedagpenge, handler om, at mange sygedagpengemodtagere har oplevet en uretfærdig behandling, når 52-ugers-reglen for sygedagpenge er opbrugt, mens de stadig venter på en undersøgelse eller en behandling.
Aase D. Madsen (DF), 2001-01-23:
Vi har jo set, der lige er kommet en rapport, der siger, at der sker en meget, meget voldsom overmedicinering på plejehjem, og det er jo ikke på grund af sygdom, det er for at sløve de ældre, for at de ikke skal løbe bort, af hensyn til personalemangel osv. Den medicinering er så voldsom, at man nu taler om, at det er et menneskerettighedsproblem, og at man vil gå til Den Europæiske Menneskerettighedsdomstol.
Dennis Flydtkjær (DF), 2015-05-19:
Det har vi sådan set heller ikke skrevet i beslutningsforslaget at de skal have, og jeg undrer mig lidt over det, fordi hvis man ser på dem, som begår dyremishandling og bliver dømt for det, så får de jo typisk en bødestraf, og hvorfor skulle man så idømme dem, som ikke indberetter det, en fængselsstraf?
Karen Hækkerup (S), 2009-05-18:
Vi hører jo tit, at der er problemer især for voldtægtsofre eller voldsofre, som har været udsat for en forbrydelse i udlandet, og som ikke opnår erstatning, enten fordi anmeldelsen er blevet afvist på den lokale politistation, eller fordi man først får den indgivet, når man vender tilbage til Danmark.
Lisbeth Bech Poulsen (SF), 2012-05-31:
Men faktum er, at beskæftigelsestilskud og udligning hænger uløseligt sammen, og hvis der fra Venstres side var en opfattelse af, at der var et klokkeklart forlig, så vil jeg bare igen sige, at man selv har brudt det, da man lavede beskæftigelsestilskud uden De Radikale.
Dorte Bennedsen (S), 2000-04-06:
Det, man gør i dag, og det må jeg sige er en af de ting, jeg slet ikke forstår hos Det Konservative Folkeparti - hvis hr. Helge Adam Møller har tid til at høre efter; nu ser det ud, som om hr. Helge Adam Møller har tid til at høre efter - med hensyn til, at man stiller ændringsforslag, er, at de, som ikke kan dansk, men som har boet her i 15 år osv., som ordføreren har redegjort for, dem stemmer man ud.
Ole Hækkerup (S), 2010-05-31:
Det er jo det, der er så fornuftigt ved det, oppositionen siger, nemlig at hvis vi skal lave en løsning, vi skal lave et nyt dagpengesystem, og vi skal rette op på det, regeringen har lavet, så må vi begynde at spørge dem, der faktisk sidder og har noget med det at gøre, altså arbejdsmarkedets parter.
Eigil Andersen (SF), 2010-07-02:
Alene den her forkortelse af dagpengeperioden ville, hvis den blev gennemført med virkning fra i dag, ramme mellem 10.000 og 13.000 arbejdsløse, og jeg har en formodning om, at det her højere arbejdskrav, som vi behandler i dag, måske vil ramme mellem 5.000 og 7.000.
Josephine Fock (ALT), 2018-05-17:
Nu nævnte Dansk Folkeparti jo brugerbetaling, og det har Liberal Alliance også bakket op om på sundhedsområdet, ja, det har regeringen bakket op om, så er det noget, ordføreren også vil arbejde for på retsområdet og på asylområdet, eller vil man der sige: Nej, der er behov for, at vi kan give de mennesker en retssikkerhed både i retsvæsenet og i asylprocessen, så der skal selvfølgelig ikke være brugerbetaling?
Morten Helveg Petersen (RV), 2005-10-06:
Det er der måske også på velfærdsområdet, og det er sådan set det, mit spørgsmål går på: Agter Det Konservative Folkeparti at fremsætte et eget selvstændigt forslag til velfærdsreformer i forbindelse med Velfærdskommissionens rapport?
Peter Skaarup (DF), 2008-05-20:
Først og fremmest vil jeg sige til hr. Simon Emil Ammitzbøll - hvilket vi også konstaterer i det forslag til vedtagelse, som bliver fremsat senere under debatten - at det jo faktisk ved hjælp af den integrationspolitik, der er blevet ført, heldigvis er lykkedes at få flere indvandrere i beskæftigelse end nogen sinde tidligere.
Ole Stavad (S), 2000-11-09:
Udbetaling fra forsikringsordningen er derimod en personlig indkomst, og det skyldes, at forsikringsudbetalinger efter statsskatteloven beskattes ligesom det, de erstatter, og i det her tilfælde erstatter forsikringsudbetalingen en personlig indkomst. Forslagsstillerne finder, at det er urimeligt, at der ikke er en sammenhæng mellem den skattemæssige behandling af præmieudgifterne og den skattemæssige behandling af udgifterne fra forsikringsordningen.
Frode Sørensen (S), 1998-11-03:
En sådan lettelse af danske virksomheders konkurrence- og forretningsbetingelser over for eurolandene er helt i tråd med regeringspartiernes EU- og erhvervspolitik, og Socialdemokratiet kan derfor støtte forslaget, ligesom vi forventer, at et flertal i Folketinget vil bakke lovforslaget op.
Lennart Damsbo-Andersen (S), 2011-01-25:
EU og dens fælles ydre grænse gør, at det er afgørende, at der kommer ens grundlag for behandlingen af asylansøgere i hele Europa, og derfor mener vi i Socialdemokratiet, at det er tilfredsstillende, at der med L 107 bliver etableret en ensartet håndtering af de afviste asylansøgere, der skal hjemsendes.
Henning Hyllested (EL), 2017-05-04:
Det betyder jo i bund og grund, at der kommer til at ligge en masse kørekort, om jeg så må sige, rundtomkring i de gamle hjem, som så kan aktiveres, fordi der måske ikke foregår de overvejelser hos den ældre selv, som man bliver tvunget til at gøre sig, hvis man skal til et lægetjek, for her bliver man simpelt hen tvunget til at overveje, om man nu kan køre bil, og om det virkelig er forsvarligt, at man bliver ved med det.
Jeppe Jakobsen (DF), 2016-04-15:
Jeg ved ikke med jer, men det er godt nok lang tid siden, at jeg har set en 18-årig købe mentolcigaretter, og faktum er jo også, at det er den ældre del af befolkningen, der efterspørger mentolcigaretter, og hvorfor skal vi dog bestemme over en smag, som har været til stede i cigaretter i mange år?
Rasmus Stoklund (S), 2020-02-07:
Jeg synes bare, at det, der kommer til at mangle, hvis man fuldstændig køber præmissen om, at det er let at løse det her ved bare at fjerne ydelser efter en periode, er, at der er et ulighedsaspekt, man så ikke forholder sig til, og det kommer også til at ramme alle velfungerende borgere i Danmark.
Poul Erik Dyrlund (S), 2000-01-20:
Da vores ordfører på den her sag, hr. Ole Vagn Christensen, ikke kan være til stede, skal jeg på Socialdemokratiets vegne fremføre følgende: Socialdemokratiet er meget tilfreds med, at der nu med det her lovforslag lægges op til en mere rimelig sammenhæng mellem forseelse og sanktioner i a-kasse-systemet.
Anne Honoré Østergaard (V), 2022-02-24:
Jeg ved, at ordføreren ligesom mig er meget bekymret for sundhedspersonalets arbejdsmiljø, og derfor vil jeg gerne lige høre, om ordføreren lige endnu en gang kan sætte lidt flere ord på, hvor det, som bekymrer ordføreren, er henne i det, regeringen er kommet med.
Margrethe Vestager (RV), 2003-10-09:
Men en test er kun et øjebliksbillede af, hvad der på noget tidspunkt kan foregå, og det er endog særdeles vanskeligt ved en multiple-choice-test at vurdere, om man kan det, som fru Pia Christmas-Møller på glimrende vis redegjorde for som målsætningen for historieundervisningen.
Britta Schall Holberg (V), 2006-03-28:
Jeg sad ikke i Folketinget på det tidspunkt, hvor den tidligere regering strammede op på det her område netop for at imødekomme de unge menneskers ønske om, at det skete i fortrolighed, når de henvendte sig til det offentlige, så for det første forstår jeg slet ikke, at man fremsætter det her forslag, og for det andet forstår jeg overhovedet ikke den debat, der udspiller sig, efter at ministeren har givet den redegørelse om, hvad regeringen rent faktisk gør for at hjælpe de her mennesker.
Holger K. Nielsen (SF), 1999-11-17:
Jeg er med på, at der foregår forhandlinger mellem Rusland og USA i øjeblikket omkring ABM-traktaten, men det er jo ikke så enkelt som så, fordi der i USA er kommet en stigende tendens til, at man så at sige er ligeglad med internationale aftaler, en tendens til at ville gøre tingene selv.
Eva Flyvholm (EL), 2018-11-27:
Mali bliver hevet frem som eksempel mange gange, og jeg vil sige, at sådan rent indholdsmæssigt synes jeg faktisk, at FN-missionen er markant bedre end det, som jeg ser ligger fra EU, så derfor vil jeg også synes, at det gav mening, at Danmark er til stede, og min bekymring er helt grundlæggende, at vi ser, hvordan FN-operationerne over hele linjen er ekstremt ramt af, at der ikke er nok veluddannede soldater, at der ikke er nok udstyr, og det er, fordi der ikke er nok, der deltager fra de europæiske lande og resten af Vesten, og fordi det i høj grad er overladt til afrikanske og asiatiske lande at komme med de bidrag.
Jens Henrik Thulesen Dahl (DF), 2020-12-03:
Jeg vil egentlig gerne spørge ministeren, hvordan man i forbindelse med det her – når man nu siger, at det er godt for dem at lave noget og lære noget at tage hjem med – vil sikre, at det ikke giver et billede af, at her skal man være, her skal man blive, men at det faktisk bliver en del af en plan om at komme hjem, så man også bliver indstillet mentalt på, at man faktisk skal hjem lige om et øjeblik.
Thomas Jensen (S), 2012-05-03:
Det, vi gør her, er jo, at vi rent faktisk giver almindelige lovlydige borgere en sikkerhed, ved at vi siger, at hvis man, som så mange i øvrigt gør i forvejen, sørger for at betale de regninger, der er på over 10.000 kr., digitalt, er man fuldstændig sikker på, at man ikke kommer til at bøde for noget som helst.
Peter Skaarup (DF), 2008-05-13:
Derfor vil vi fortsætte med at arbejde videre for, at strafferammerne på voldtægtsområdet hele tiden skal kigges efter i sømmene, at vi om nødvendigt skal indføre minimumsstraffe - det er det, vi foreslår her og at vi i det hele taget generelt skal fæstne meget stor opmærksomhed på det her område.
Flemming Damgaard Larsen (V), 2011-05-31:
Men hvad nytter det, når det er således, at de to partier, som bl.a. skal være parlamentarisk støtte for en eventuel socialdemokratisk regering, Enhedslisten og Radikale Venstre, kræver og står fast på – det har de gentagne gange sagt – at boligskatterne skal sættes i vejret?
Tina Petersen (DF), 2006-11-30:
Ændringerne er bl.a. en begrænsning af arbejdsgiverens strafansvar, altså lempelser, men samtidig også skærpelse af straf for visse overtrædelser, som begås af ansatte, samt udvidelse af lovens anvendelsesområde til indkvarteringsfaciliteter på skibe, m.v.
Villy Søvndal (SF), 2003-12-02:
Jeg synes, de afgørende spørgsmål også efter FN's beslutninger den 5. oktober er: Tror man på, at det her betyder, at USA er villig til at erkende, at det var et forkert eventyr, man bevægede sig ud i? Er USA villig til at afgive den bestemmende magt i forhold til situationen i Irak?
Tove Videbæk (KRF), 2000-05-18:
Jeg kan da også nævne, at i løbet af det sidste år har vi haft samråd, flere samråd, med sundhedsministeren, hvor vi har nævnt nogle af disse problemområder her, og vi har fået tilsagn fra ministeren om, at det er områder, som vil blive overvejet og tænkt med i revisionen af loven om kunstig befrugtning, men de er ikke med, og derfor er det, vi tager dem op nu.
Lotte Bundsgaard (S), 2004-05-27:
Man ventede så de her 2½ år, og nu kommer man så med et udspil, som der ganske rigtigt er nogle gode ting i, men hvor hele den boligsociale indsats ikke er ordentlig til stede, hvor man ikke går ind og sikrer, at de mennesker, der bor i de her boligområder, får et bedre liv, og hvor man ikke sikrer, at de her boligområder bliver mere attraktive for ressourcestærke danskere, sådan at vi får dem ud i boligområderne også. Fru Inge-Lene Ebdrup kan godt sidde og grine af det, men det ligger mig faktisk på sinde at sikre, at vi ikke har ghettoer i Danmark.
Kristen Touborg (SF), 2004-02-26:
Netop det sidste, ordføreren var inde på, om ministerens løfte om at få styr på de 600 største svineproducenter har vi også markeret at vi er glade for at han går ind og gør, hvis der ellers bliver ordentligt styr på det, men det er lidt vigtigt for os, at man også kigger på resten.
Lars Løkke Rasmussen (V), 2009-04-16:
Kan man huske falckredderen fra Glamsbjerg, som var på kanten til at miste sit arbejde, fordi man forbød den kommune, han boede i, at bruge kommunale kroner på at give ham den operation, han havde brug for, og som kunne gøre, at han kunne fastholde sit arbejde, selv om økonomien i det var sådan, at udgiften, ved at kommunen betalte for operationen, var langt under den udgift, kommunen nu fik ved sygedagpenge?
Peter Skaarup (DF), 2000-03-29:
Eller rettere, problemet er vel nærmest, at der ikke er nogen doktrin eller ikke nogen handling, som følger nogen bestemt rettesnor i den måde, man håndterer konflikterne på, for hvis man virkelig ville have brugt det her, også fra den danske regerings side, så havde man jo netop, som hr. Per Stig Møller og hr. Villy Søvndal var inde på, brugt situationen i Rusland, måske ikke til at lave en krig, men at agere meget kraftigere end man gjorde.
Margrete Auken (SF), 2000-01-14:
Jeg vil nok sige, at jeg synes, det vedkommer os, hvad det store parti, der er regeringsbærende og har regeringsposten, faktisk har sagt tidligere om målsætninger. En sådan målsætning er jo ikke noget værd, hvis ikke den må omsættes i et regeringsprogram, når man er regering.
Lars Barfoed (KF), 2010-04-09:
Hvis der f.eks. er tale om, at en aftalepart har udvist tvang eller svig over for den anden aftalepart, groft har udnyttet den andens manglende indsigt, eller hvis der er et bestående afhængighedsforhold, skal aftalen naturligvis ikke kunne gøres gældende.